पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना का अब तक का सबसे बड़ा विस्फोट गुरुवार को सामने आया। गुरुवार को जिले में कुल 435 कोरोना पॉजिटिव मरीज मिले। जिसमें 296 पुरुष और 139 महिलाएं शामिल हैं। इससे पूर्व 24 अप्रैल को सबसे अधिक 416 संक्रमित मरीज मिले थे। उसके बाद लगातार संक्रमित मरीजों की संख्या घटने लगी थी। 29 अप्रैल से 03 मई तक 200 से कम संक्रमित मिल रहे थे। जिससे लगने लगा था कि जिले में कोरोना संक्रमण का स्तर घट गया है। परंतु बुधवार को 330 और गुरुवार को 435 संक्रमित मिलने के बाद जिले में 24 घंटे में संक्रमण का स्तर 1.13% बढ़ कर 79.85% हो गया है। बता दें कि 4 मई तक संक्रमण का स्तर 78.65% था, 5 मई को 330 मरीज मिलने के बाद यह आंकड़ा 0.7% बढ़कर 78.72 हो गया। वहीं गुरूवार को कोरोना के विस्फोटक आंकड़ा के कारण संक्रमण का स्तर 1.13% बढ़ कर 79.85% तक पहुंच गया है। बीते तीन दिन में जिले में 978 पॉजिटिव मरीज मिल चुके हैं। बढ़ते संक्रमण के बीच पॉजिटिव मरीज के मौत का भी आंकड़ा बढ़कर 125 हो गया है। हालांकि स्वास्थ्य विभाग द्वारा जिले में 94 संक्रमितों के मौत की पुष्टि की गई है। गुरुवार को 3 कोरोना पॉजिटिव मरीजों की मौत इलाज के दौरान हो गई। दो की मौत जीएनएम आइसोलेशन वार्ड में जबकि एक की मौत पटना में इलाज के दौरान हो गई। सिविल सर्जन डा. हरेन्द्र कुमार आलोक ने बताया कि कोरोना एक्टिव 2242 मरीजों का इलाज किया जा रहा है। गंभीर संक्रमित 17 मरीजों को गुरुवार को आइसोेलेशन वार्ड में भर्ती कराया गया है।
सांस लेने में तकलीफ से दो की मौत
लल्लूपोखर निवासी ब्रेथलेशनेस के मरीज 55 वर्षीय चंद्रशेखर चौधरी को सांस में तकलीफ होने और ऑक्सीजन लेवल 62 रहने पर 05 मई को जीएनएम में भर्ती किया गया था। गुरुवार की सुबह उनकी मौत हो गई। वहीं मधुबनी मलमल निवासी 53 वर्षीय नसरत सुलताना जो ब्रेथलेशनेस की मरीज थी, और फाेर्ट एरिया में अपने परिजन के यहां होम आइसोलेशन में रह रही थी। अॉक्सीजन लेवल 51 हो जाने पर गुरुवार सुबह 8 बजे उसे जीएनएम में भर्ती किया गया था। जहां दोपहर 12 बजे उनकी मौत हो गई। इसके अलावा तारापुर के एक सेवानिवृत प्रधानाध्यापक 79 वर्षीय संजय प्रसाद सिंह की पटना में मौत हो गई।
एक मई से अभी तक प्रतिदिन मिले नए कोरोना मरीज और डिस्चार्ज हुए लोग
तिथि नए संक्रमित 01 मई 167 02 मई 41 03 मई 150 04 मई 213 05 मई 330 06 मई 435
कुल संक्रमित डिस्चार्ज
8649 253
8790 278
8940 270
9153 189
9483 266
9918 211
खड़गपुर में 214 की जांच में 122 संक्रमित
हवेली खड़गपुर | खड़गपुर में 214 लोगों की जांच में 122 लोग संक्रमित पाए गए। यह 50 फीसदी से ज्यादा है। जो काफी डरावना है। जरूरत है लोग सचेत रहें।
मुंगेर में 100 नए मरीज की पहचान
स्वास्थ्य विभाग द्वारा गुरूवार को जारी संक्रमितों की सूची के अनुसार हवेली खड़गपुर में सबसे अधिक 126 कोरोना पॉजिटिव मरीज िमले हैं। इसके अलावा मुंगेर के शहरी व ग्रामीण क्षेत्र में 100 संक्रमित मिले। जबकि धरहरा में 46, बरियापुर में 36, संग्रामपुर में 33, तारापुर में 31, जमालपुर में 25, टेटियाबंबर में 10, असरगंज में 3 संक्रमित मिले। दूसरे जिलों से आकर मुंगेर मंे जांच कराने वाले बांका के 14, भागलपुर के 6, लखीसराय के 4 तथा रोहतास के 1 मरीज पॉजिटिव मिले। 211 मरीजों डिस्चार्ज किए गए। बता दें कि जिले में कोरोना के मरीजों की लगातार बढ़ती संख्या और मौत अब डराने लगी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva awa_Deva bho_Deva unk unk unk unk unk unk hin_Deva awa_Deva bho_Deva awa_Deva zho_Hant eng_Latn